|  |
| --- |
| **DRAGOCJENA BAŠTINA (druga tema)** |
| o - obrada/ v - vježba/ p - provjera  **STUDENI 2023.**  |
| redni broj sata | **nastavno područje** | **nastavna jedinica****/nastavne cjeline** **tip nastavnoga sata** | **O** | **V** | **P** | **odgojno-obrazovni ishodi/razrada ishoda** | **cilj nastavnoga sata/sati** **(blok sat)** | **napomena (kratko obrazloženje o mogućim promjenama)** |
| 41. | HRVATSKI JEZIK I KOMUNIKACIJA | **Uvod u 2. temu****Dragocjena baština** |  | 1 |  | Organizira kratko izlaganje da bi predstavio/predstavila rad skupine. Oblikuje izlaganje prema trodijelnoj strukturi.Sluša sugovornika i vrednuje njegovo izlaganje, izlaganje skupine. Samovrednuje i vrednuje rad u skupini. | Potaknuti učenika da govori i razgovara o pročitanim i poslušanim tekstovima, da izrađuje nacrt projekta te da samostalno odabire odgovarajuću digitalnu tehnologiju u planiranju projekta. |  |
| 42. | KNJIŽEVNOST I STVARALAŠTVO | **Zvonimir Balog, *Krk*** |  | 1 |  | Razlikuje obilježja lirskoga teksta; izdvaja motive i na temelju motiva izriče temu pjesme.Određuje vrstu stiha s obzirom na duljinu i s obzirom na rimu.Izražava doživljaj književnoga teksta; komentira i obrazlaže vlastito razumijevanje književnoga teksta. | Potaknuti učenika na izražavanje doživljaja književnoga teksta te na uočavanje i razlikovanje književnih obilježja (tema, motiv, stih s obzirom na duljinu, vezani i slobodni stih). |  |
| 43. | HRVATSKI JEZIK I KOMUNIKACIJA | **Početci hrvatske pismenosti** | 1 |  |  | Objašnjava pojmove trojezičnosti (staroslavenski, starohrvatski i latinski jezik) i tropismenosti (glagoljica, hrvatska ćirilica/bosančica, latinica).Nabraja spomenike hrvatske srednjovjekovne pismenosti i objašnjava njihovu važnost i značaj za hrvatsku povijest i kulturu.Obrazlaže važnost prvotiska u kontekstu razvoja hrvatske pismenosti. | Potaknuti učenika na istraživanje o povijesti jezičnoga razvoja svojega naroda te osvijestiti važnost usvajanja pojedinosti o jezičnome i kulturnome razvoju svojega naroda. |  |
| 44. | KULTURA I MEDIJI | **Josip Bratulić, *Vita, vita, štampa naša gori gre!*** |  | 1 |  | Razlikuje književni od neknjiževnoga teksta.Upoznaje se sa spomenicima hrvatske srednjovjekovne pismenosti i Prvotiskom.Prepoznaje vrijednost popularnokulturnoga teksta u kontekstu svakodnevnoga života. | Potaknuti učenike da uspoređuje vlastita i tuđa mišljenja o popularnokulturnim tekstovima u skladu s dosadašnjim iskustvom te da čita i istražuje o temi u različitim izvorima te prikuplja pojedinosti za skupinski rad. |  |
| 45. | KNJIŽEVNOST I STVARALAŠTVO | **Usmena (narodna) pjesma, *Ive vara dva duždeva sina*** | 1 |  |  | Izražava doživljaj književnoga teksta; komentira i obrazlaže vlastito razumijevanje književnoga teksta. Navodi obilježja epske usmene (narodne) pjesme: navodi temu, opisuje događaj, opisuje ulogu likova te mjesto i vrijeme radnje u književnome tekstu.Tumači kako su snalažljivost i domišljatost pomogli Senjaninu Ivi da se izbavi iz ropstva. | Potaknuti učenike na objašnjavanje etičke razine književnoga teksta te povezivanje teksta sa stvarnošću. |  |
| 46. | KNJIŽEVNOST I STVARALAŠTVO | **Usmene (narodne) lirske pjesme** | 1 |  |  | Prepoznaje obilježja narodne lirske pjesme: tema, motivi, vrsta stiha s obzirom na broj slogova. Opisuje na koji način i u kojoj mjeri književni tekst utječe na oblikovanje njegovih stavova i vrijednosti. Prepoznaje hrvatska narječja i govore. | Osvijestiti kod učenika važnost njegovanja narodne baštine (primjerice lirske narodne pjesme). |  |
| 47. | HRVATSKI JEZIK I KOMUNIKACIJA/KULTURA I MEDIJI | **Projekt – *Čuvari zavičajne baštine***  |  | **1**B/C |  | Samostalno se služi različitim izvorima s ciljem prikupljanja informacija. Uz pomoć prikupljenih informacija priprema kratko izlaganje o zadanoj temi i planira projektne aktivnosti. | Potaknuti učenike na uočavanje važnosti prikupljanja podataka iz različitih izvora kao važnoga koraka u pripremi izlaganja te im osvijestiti mogućnosti uključivanja šire zajednice u projekt koji su sami osmislili i isplanirali i koje su pri tom vrijednosti za zajednicu. |  |
| 48. | KNJIŽEVNOST I STVARALAŠTVO | **Eva Ibbotson, *Putovanje na rijeku More*** | 1 |  |  | Uočava obilježja pustolovnoga romana.Objašnjava događaj, opisuje ulogu likova (govor i postupke) u književnome tekstu. Postavlja potpitanja o slušanome tekstu da bi pojasnio razumijevanje. | Potaknuti učenike na povezivanje doživljaja književnoga teksta s vlastitim iskustvom. Osvijestiti vrijednost pretraživanja informacija u svakodnevnom životu. |  |
| 49.50. | HRVATSKI JEZIK I KOMUNIKACIJA | **Povratna zamjenica** | 1 | 1 |  | Prepoznaje povratne zamjenice na oglednim i čestim primjerima u tekstu.Pravilno rabi kraće (nenaglašene) i dulje (naglašene) oblike povratne zamjenice u govoru i pismu.Prepoznaje povratne glagole na oglednim i čestim primjerima i pravilno ih piše. | Potaknuti učenike na primjenu jezičnih znanja u svakodnevnoj komunikaciji. |  |
| 51. | KNJIŽEVNOST I STVARALAŠTVO | **Fran Mažuranić, *Kod kuće*** | 1 |  |  | Izražava vlastite predodžbe o stvarnosti i uvjerenja na temelju čitateljskoga iskustva. Objašnjava pojam crtice kao kraćega proznog djela, sažete fabule, usmjerene na jedan događaj koji najčešće govori o svakodnevnome životu. Izdvaja primjere pripovijedanja u prvoj osobi. | Poticati učenika da prepoznaje etičku vrijednost teksta te zaključak oblikuje u pouku. |  |
| 52. | HRVATSKI JEZIK I KOMUNIKACIJA | **Razumijem što čitam – neknjiževni tekst: *Licitar – slatki simbol ljubavi***(radna bilježnica) ili **Razumijem što čitam – književni tekst: Ivana Brlić-Mažuranić, *Polje milosrđa*** (radna bilježnica) |  | 1 |  | Čita neknjiževni tekst s razumijevanjem i važne podatke bilježi u obliku ključnih riječi. Na temelju ključnih riječi oblikuje bilješke. Služi se bilješkama tijekom razgovora o tekstu. | Istaknuti važnost čitanja s razumijevanjem i vođenja bilježaka tijekom čitanja. |  |
| 53.  | KNJIŽEVNOST I STVARALAŠTVO | **Razumijem što čitam (zadatci za vrednovanje učeničkih postignuća – prozni tekst)** |  |  | 1 | Komentira i obrazlaže vlastito razumijevanje književnoga teksta. Prepoznaje glavne ideje i problematiku književnoga teksta i povezuje ih sa stvarnošću. | Poticati učenike na čitanje s razumijevanjem i primjenu književnoteorijskih znanja. |  |
| 54.55. | HRVATSKI JEZIK I KOMUNIKACIJA | **Povratno-posvojna zamjenica** | *1* | 1 |  | Prepoznaje povratno-posvojnu zamjenicu na oglednim i čestim primjerima u tekstu.Pravilno rabi povratno-posvojnu zamjenicu u govoru i pismu.Ponavlja jezično gradivo o prijedlozima tijekom rješavanja jezičnih zadataka. | Potaknuti učenike na primjenu jezičnih znanja i pravilnu uporabu povratno-posvojnih zamjenica u govoru i pismu. |  |
| 56.57. | KNJIŽEVNOST I STVARALAŠTVO | **Književno djelo za cjelovito čitanje** |  | 1 | 1 | Čita cjelovito književno djelo i interpretira ga prema uputama učiteljice/učitelja ili samostalno, prema dogovoru s učiteljem/učiteljicom. | Poticati učenike na argumentirano iznošenje vlastitoga doživljaja o cjelovito pročitanome književnom djelu i razumijevanje drukčijeg doživljaja.  |  |